કોઈ પણ સંબંધનું સન્માન રાખવું એટલે એ સંબંધને પારદર્શક અને વિશ્વસનીય રાખવો. માની લો કે સમય જતાં ગેરસમજ અથવા અન્ય અડચણ આવે તો એને પણ સ્વીકારીને સંબંધને ગરિમાથી નીચે ન પડવા દેવો. સંબંધ પર પૂર્ણવિરામ મૂકવાનો વખત આવે ત્યારે કોઈ પણ વ્યક્તિની સમજણ અને મેચ્યોરિટીનાં પારખાં થાય છે. જ્યાં લાગણીના નામે બ્લેક મેલિંગ થાય, જ્યાં સંવાદને બદલે વિવાદ થાય, જ્યાં સતત એક જ વ્યક્તિ પર આક્ષેપોના ઢગલા થાય, જ્યાં દરેક શબ્દ અને ક્ષણ ભારરૂપ લાગે ત્યાં સૌથી છેલ્લો તંતુ પણ તોડવાનો વખત આવી ગયો છે એમ સમજવું. તમારા નમતું જોખવાના આયાસને તમારી નબળાઈ ન માની લે એનું ધ્યાન રાખવું પડે.